O ratón menuto u zorz menuto (Micromys minutus (Pallas, 1771)) ye un mamifero d'a orden d'os Rodentia y familia Muridae que ye orichinario d'Europa y Asia. Se troba tipicament en campos de cautivos de cerials, como hordio y cibada, en canyars y en atra vechetación de tallo alto, como tasquizals y bardas. Tien un pelache pardo royisco con partis inferiors blancas y una coda espullada y muit prensil, que fa servir pa puyar. Ye o radedor europeu mas chicot; un adulto puede pesar nomás 4 gramos. S'alimenta sobretot de simients y insectos, pero tamién de néctar y fruitas. Os niedos de cría (u chuzos) son construccions esfericas cudiadosament teixidas con tasquizal y unidas a tallos muit per dencima d'o solero.